Ραλφ εναντίον Ίντερνετ

To Ραλφ εναντίον Ίντερνετ (πρωτότυπος τίτλος: Ralph Breaks the Internet) είναι αμερικανική 3D κωμική ταινία κινουμένων σχεδίων φτιαγμένα σε υπολογιστή του 2018, σε παραγωγή Walt Disney Animation Studios και διανομή της Walt Disney Pictures. Αποτελεί την 57η ταινία κινουμένων σχεδίων μεγάλου μήκους της Disney και την συνέχεια του Ραλφ: Η Επόμενη Πίστα (2012). Η σκηνοθεσία της ταινίας έγινε από τους Ριτς Μουρ και Φιλ Τζόνστον, το σενάριο έγραψαν οι Τζόνστον και Πάμελα Ράιμπον, την ιστορία οι Μουρ, Τζόνστον, Ράιμπον και Τζιμ Ρέαρντον, και η παραγωγή έγινε από τον Κλαρκ Σπένσερ. Οι Τζον Λάσιτερ, Τζένιφερ Λι και Κρις Γουίλιαμς υπήρξαν οι εκτελεστικοί παραγωγοί της ταινίας. Οι Τζον Σι Ράιλι, Σάρα Σίλβερμαν, Τζακ ΜακΜπάιερ, Τζέιν Λιντς, και Εντ Ο'Νιλ επαναλαμβάνουν τους ρόλους τους από την πρώτη ταινία, πλαισιωμένοι από τους Γκαλ Γκαντότ, Ταράτζι Π. Χένσον, Άλφρεντ Μολίνα και Άλαν Τούντικ, ο οποίος υποδύεται έναν διαφορετικό χαρακτήρα από την πρώτη ταινία. Στην ταινία, ο Ραλφ (Ράιλι) και η Βανέλοπη φον Σβιντ (Σίλβερμαν) πρέπει να ταξιδέψουν στο Διαδίκτυο για να βρουν μια αντικατάσταση για το σπασμένο τιμόνι του παιχνιδιού arcade Sugar Rush και να αποτρέψουν τον Κος Λίτγουοκ (Ο'Νιλ) από το να σταματήσει την λειτουργία του παιχνιδιού. 

Οι πρώτες συζητήσεις για συνέχεια του Ραλφ: Η Επόμενη Πίστα ξεκίνησαν τον Σεπτέμβριο του 2012, και γράφτηκαν τρία διαφορετικά σενάρια πριν αποφασιστεί το τελικό σενάριο. Η ταινία ανακοινώθηκε επίσημα τον Ιούνιο του 2016 ως Ραλφ εναντίον Ίντερνετ: Ραλφ – Η Επόμενη Πίστα 2, με το αρχικό καστ να έχει υπογράψει συμβόλαιο, με τους νέου ηθοποιούς να προσθέτονται το 2018. Είναι η πρώτη συνέχεια κινουμένων σχεδίων υπολογιστή της Walt Disney Animation Studios και η πρώτη συνέχεια της εταιρείας που δημιουργήθηκε από την δημιουργική ομάδα της αρχικής ταινίας.

Το Ραλφ εναντίον Ίντερνετ έκανε πρεμιέρα στο Χόλυγουντ στις 5 Νοεμβρίου του 2018 και κυκλοφόρησε στις Ηνωμένες Πολιτείες Αμερικής στις 21 Νοεμβρίου. Η ταινία εισέπραξε $529.3 εκατομμύρια, έχοντας στοιχήσει $175 εκατομμύρια, και έλαβε θετικά σχόλια από τους κριτικούς και κυρίως αρνητικά σχόλια από το κοινό. Έλαβε υποψηφιότητα για Καλύτερη Ταινία Κινουμένων Σχεδίων στα Βραβεία Αμερικανικής Ακαδημίας Κινηματογράφου 2018, τις 76ες Χρυσές Σφαίρες, 46α Βραβεία Άννι και τα 24α Βραβεία Broadcast Film Critics Association, χάνοντας όλα τα βραβεία από το Spider-Man: Μέσα στο Αραχνο-Σύμπαν.

 Ελληνική μεταγλώττιση 
Βασίλης Αξιώτης ως Καταστροφέας Ραλφ
Κλεοπάτρα Ροντήρη ως Βανελόπη φον Σβιντ
Όθων Μεταξάς ως Μαστρο-Φέλιξ
Ιφιγένεια Στάικου ως Λοχίας Ταμόρα Τζιν Κάλχουν
Ανδρέας Ευαγγελάτος ως Ξέρει Απ'Όλα
Αφροδίτη Αντωνάκη ως Ταφίτα Μάτονφεντζ
Βασίλης Μήλιος ως Κος Λίτγουοκ
Δανάη Σκιάδη ως Σανκ
Ινώ Στεφανή ως Σταχτοπούτα
Μαρίνα Σάττι ως Βαϊάνα
Ειρήνη Ασπιώτη ως Χιονάτη
Αλεξάνδρα Παυλίδου ως  Ποκαχόντας
Σία Κοσκινά ως ως Έλσα
Σοφία Τσάκα ως Ναι!
Ηλίας Ζερβός ως Διπλός Νταν
Βάσια Ζαχαροπούλου ως Άννα
Γιώργος Λιάντος ως  Μπαζ Λάιτγιαρ 
Ντίνος Σούτης ως Μπάτσερ Μπόι και Γκαρής
Αλεξάνδρα Λέρτα ως Μπελ και Ραπουνζέλ
Σοφία Καψαμπέλη ως  Μουλάν
Κατερίνα Τσάβαλου ως Τιάνα
Συμμετέχουν: Ακίνδυνος Γκίκας, Ντίνος Πικροδημήτρης, Έλλη Πικροδημήτρη, Δημήτρης Δημόπουλος, Παναγιώτης Αποστολόπουλος, Αλέξανδρος Λουζιώτης, Ζωή Κατσάτου, Τάσος Νταπαντάς, Αργύρης Κανδύλης, Τάσος Κωστής

 Παραπομπές 

 Εξωτερικοί σύνδεσμοι 



Κατηγορία:Ταινίες του 2018
Κατηγορία:Ταινίες κινουμένων σχεδίων του 2018
Κατηγορία:3D ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Αμερικανικές σατιρικές ταινίες
Κατηγορία:Ταινίες σίκουελ
Κατηγορία:Ταινίες σε σκηνοθεσία Ριτς Μουρ
Κατηγορία:Ταινίες με μουσική σύνθεση Χένρι Τζάκμαν
Κατηγορία:Ταινίες IMAX
Κατηγορία:Ταινίες των Walt Disney Animation Studios
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Αμερικανικές ταινίες της δεκαετίας 2010